Държавен вестник, бр. 64, 2010 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  64
(2) Собствениците на измервателни системи 
предоставят на електроенергийния системен 
оператор следната информация по отношение на 
доставката на небалансите само за съответната 
мрежа и отделно за всеки период на сетълмент:
1. общото производство по тип и общото 
потребление по отношение на всяка баланси­
раща група, определени съгласно условията на 
чл. 85, ал. 2 и 3;
2. технологичните разходи в мрежата, опре­
делени съгласно условията на чл. 82, ал. 2 и 4;
3. нетното производство и нетното потребле­
ние в съответната мрежа, определено съгласно 
условията на чл. 86, ал. 1 и 2;
4. електрическата енергия, доставена на 
други мрежи, определена съгласно условията 
на чл. 86, ал. 3;
5. електрическата енергия, получена от дру­
ги мрежи, определена съгласно условията на 
чл. 86, ал. 4.
Чл. 88. (1) Електроенергийният системен 
оператор извършва предварителен физически 
сетълмент на седмична основа на всеки коорди­
натор на стандартна и специална балансираща 
група, за всички места на измерване, оборудвани 
със средства за измерване на електрическата 
енергия, за всеки отделен период на сетълмент 
по чл. 77, ал. 1 и 2 до четвъртък за дните на 
предходната календарна седмица.
(2) Електроенергийният системен оператор 
извършва окончателен физически сетълмент на 
всеки координатор на стандартна и специална 
балансираща група, включително и за обектите 
по чл. 77, ал. 2, до десетия ден на всеки кален­
дарен месец, следващ отчетния.
(3) Електроенергийният системен оператор 
извършва финансов сетълмент на месечна основа 
на всеки координатор на стандартна и специ­
ална балансираща група съгласно изискванията 
на Закона за счетоводството и Закона за ДДС.
(4) Резултатите от физическия и финансов 
сетълмент съгласно глава десета се отразяват в 
дневните и месечните извлечения за сетълмент 
на координаторите на стандартизирани и спе­
циални балансиращи групи и на доставчиците 
на балансираща енергия.
Г л а в а  о с м а
УСЛОВИЯ И РЕД ЗА СМЯНА НА ДОСТАВЧИКА 
НА ЕЛЕКТРИЧЕСКА ЕНЕРГИЯ. ДОСТАВЧИК 
ОТ ПОСЛЕДНА ИНСТАНЦИЯ
Раздел I
Общи положения
Чл. 89. (1) Смяната на доставчик на електри­
ческа енергия се извършва по реда на тази глава.
(2) Право да избират лицето, от което заку­
пуват електрическа енергия, имат потребители 
съгласно чл. 95 ЗЕ във връзка с чл. 7, ал. 1 на 
Правилата за условията и реда за достъп до 
електропреносната и електроразпределителните 
мрежи.
Чл. 90. (1) Чрез процедурата по смяната на 
доставчик на електрическа енергия се реализира 
правото на потребителите по чл. 89, ал. 2 на из­
бор на лицето, от което закупуват електрическа 
енергия, посредством промяна на един доставчик 
на електрическа енергия с друг.
(2) Процедурите за смяна на доставчика на 
електрическа енергия в случаите, когато се про­
меня координаторът на балансиращата група, и 
в случаите, когато промяната на доставчика не 
води до промяна на координатора на баланси­
ращата група, са регламентирани отделно.
Раздел II
Ред за смяна на доставчика на електрическа 
енергия и координатора на балансиращата група
Чл. 91. (1) Процедурата за смяна на достав­
чика на електрическа енергия по смисъла на 
този раздел обхваща:
1. смяната на крайния снабдител с доставчик 
на либерализирания пазар и обратно в предви­
дените от ЗЕ случаи;
2. смяната на обществения доставчик с дос­
тавчик на либерализирания пазар и обратно в 
предвидените от ЗЕ случаи;
3. смяната на един доставчик с друг доставчик 
на либерализирания пазар в случаите, когато се 
променя принадлежността към балансиращата 
група;
4. смяната на доставчик на либерализирания 
пазар с доставчик от последна инстанция и об­
ратно в предвидените от ЗЕ случаи.
(2) Страните, които участват в процеса по 
смяна на доставчика на електрическа енергия, са:
1. потребител;
2. бъдещ доставчик, с когото потребителят е 
сключил договор за покупко-продажба на елек­
трическа енергия;
3. настоящ доставчик на електрическа енергия 
преди сключването на договора по т. 2;
4. електроенергиен системен оператор;
5. преносното предприятие или електрораз­
пределителното предприятие за територията, 
определена в издадената му лицензия; 
6. координатор на балансираща група, който 
поема отговорността за балансиране на потре­
бителя по т. 1;
7. настоящ координатор на балансираща група, 
в случай че е различен от настоящия доставчик;
8. доставчик от последна инстанция.
(3) Смяната на доставчик се инициира от 
потребителя. Процедурата по смяната може да 
бъде осъществена и от новия доставчик в случай, 
че е упълномощен от потребителя. 
(4) Процесът на смяна на доставчик за потре­
бители, присъединени към електропреносната 
мрежа, се администрира от електроенергийния 
системен оператор, а за потребители, присъ­
единени към електроразпределителната мре­
жа – от съответното електроразпределително 
предприятие.
Чл. 92. (1) Потребителят или новият доставчик 
изпраща искане за смяна на доставчика според 
мрежата, към която е присъединен, до електрое­
нергийния системен оператор и преносното пред­
приятие, съответно електроразпределителното 
предприятие, което следва да съдържа следната 
минимална информация за идентифициране на